Hegesippus (orator)

Hegesippus (Graece Ἡγήσιππος), Hegesiae filius e Sunio, fuit orator Atheniensis quarti saeculi a.C.n. eiusdem factionis atque Demosthenes. Macedonum regis inceptis maxime adversabatur et societates inter Graecas civitates adversus eum componebat. Hegesippi fuisse orationem de Halonneso in corpore Demosthenico traditam multi historici moderni putant, LibaniumIn argumento orationis. non Dionysium Halicarnasseum secuti.

 Quid de eo acceperimus 
Iam anno 357/6 auxilium Eretriensibus poscitIG II 125.. Aeschines eum cognomine hypocoristico designabat Κρώβυλος (hoc est "Apex", ut ita dicam, vel "Crista", ad ornatum capillorum alludens) ut qui cum fratre in iudicio de Timarcho ei adversabaturIn Timarchum 64, 71, 110. atque anno 356 a.C.n. societatem cum Phocis Atheniensibus suaseratIn Ctesiphontem 118. Cf Demosthenes, De falsa legatione 72-74.. Anno 343 ad Philippum de insula Halonneso reddenda legatus mittitur nec quicquam ab eo impetrat atque postea Peloponnesum cum Demosthene circumit qui civitates Graecas a societate Philippi deterreretTertia Philippica 72.. Anno 338/7 decretum in honorem Phormionis et Karphinae tulitIG II(2) 237 Textus Cf De Corona 75

 Notae 

 Editiones et commentarii orationis de Halonneso 
 Loeb classical library online.
 Collection des Universités de Franceː Maurice Croiset, Harangues. Tome II, Les Belles Lettres, 1925
 Commentarius Latinusː Hegesippi oratio de Halonneso : secundum codd. mscr. recognita. Prolegomenis annotatione critica et commentariis illustrata ab Ioanne Theodoro Voemelio, Francofurti, 1833

 Plura legere si cupis 
 Ioannes Theodorus Voemelius, Ostenditur Hegesippi esse orationem de Halonneso, Francofurti, 1830
 Joahannes Engels in Der Neue Pauly

Categoria:Oratores
Categoria:Politici Graeci antiqui
Categoria:Scriptores Graeci antiqui
Categoria:Nati saeculo 5 aut 4 a.C.n.
Categoria:Mortui saeculo 4 aut 3 a.C.n.
Categoria:Demosthenes